מאיה דיראדו

מדליין "מאיה" דיראדו (באנגלית: Madeline "Maya" DiRado; נולדה ב-5 באפריל 1993) היא שחיינית אמריקאית, היא האלופה האולימפית (ריו דה ז'ניירו 2016) במשחה ל-200 מטר גב, בעלת 4 מדליות אולימפיות וסגנית אלופת העולם (קאזאן 2015) במשחה ל-400 מטר מעורב אישי.

== ביוגרפיה ==
דיראדו נולדה בסן פרנסיסקו, קליפורניה וגדלה בסנטה רוזה, קליפורניה. היא לומדת ושוחה באוניברסיטת סטנפורד בהדרכתו של גרג מיהן.

===2013===
====מדליית זהב באליפות העולם====
באליפות העולם שנערכה בברצלונה ספרד בשנת 2013 זכתה דיראדו במדליית זהב, במשחה שליחות 4x200 מטר חופשי לאחר ששחתה משחה זה בשלב המוקדמות. נוסף לכך, היא סיימה במקום רביעי במשחה ל-400 מטר מעורב אישי בתוצאה של 4:32.70 דקות ובמקום 12 במשחה ל-200 מטר פרפר בתוצאה של 2:08.28 דקות.

===2014===
באליפות הפאן פסיפיק בשחייה שנערכה בגולד קוסט אוסטרליה בשנת 2014 זכתה דיראדו בשתי מדליות, זהב וכסף. מדליית זהב, במשחה ל-200 מטר מעורב אישי בשיא משחקים חדש של 2:09.93 דקות ומדליית כסף, במשחה ל-400 מטר מעורב אישי בתוצאה של 4:35.37 דקות.

===2015===
====סגנית אלופת עולם====
באליפות העולם שנערכה בקאזאן רוסיה בשנת 2015 זכתה דיראדו במדליית כסף, במשחה ל-400 מטר מעורב אישי בתוצאה של 4:31.71 דקות, אחרי קטינקה הוסו מהונגריה (4:30.39 דקות) ולפני אמילי אוברהולט מקנדה (4:32.52 דקות). נוסף לכך, היא סיימה במקום רביעי במשחה ל-200 מטר מעורב אישי בתוצאה של 2:08.99 דקות.

===2016===
====אלופה אולימפית====
במבחנים האמריקאים לאולימפיאדת ריו דה ז'ניירו (2016) שנערכו באומהה, נברסקה בסוף יוני ובתחילת יולי 2016 סיימה דיראדו ראשונה, במשחה ל-200 מטר גב (2:06.90 דקות), במשחה ל-200 מטר מעורב אישי (2:09.54 דקות) ובמשחה ל-400 מטר מעורב אישי (4:33.73 דקות) ונכללה בנבחרת האמריקאית למשחקים האולימפיים. במשחקים עצמם היא זכתה ב-4 מדליות, 2 זהב, 1 כסף ו-1 ארד. מדליות זהב, במשחה ל-200 מטר גב בשיא אישי חדש של 2:05.99 דקות, לפני קטינקה הוסו (2:06.05 דקות) והילרי קולדוול מאוסטרליה (2:07.54 דקות) ובמשחה שליחות 4x200 מטר בתוצאה של 7:43.03 דקות, לפני אוסטרליה (7:44.87 דקות) וקנדה (7:45.39 דקות). כשחיינית שלישית ב"זינוק שליחות" היא קבעה תוצאה של 1:56.39 דקות. מדליית כסף, במשחה ל-400 מטר מעורב אישי בשיא אישי חדש של 4:31.15 דקות, אחרי קטינקה הוסו שקבעה שיא עולם חדש של 4:26.36 דקות ולפני מיריה בלמונטה מספרד (4:32.39 דקות) ומדליית ארד במשחה ל-200 מטר מעורב אישי בשיא אישי חדש של 2:08.79 דקות, אחרי קטינקה הוסו שקבעה שיא אולימפי חדש של 2:06.58 דקות ושיבון-מארי או'קונור מבריטניה שקבעה שיא לאומי חדש של 2:06.88 דקות.

== חייה האישיים ==
בשנת 2015 נישאה דיראדו לשחיין סטנפורד בעבר, רוב אנדרוז.

== שיאים אישיים ==
* 200 מטר חופשי: 1:57.70 דקות (2016)
* 200 מטר פרפר: 2:07.42 דקות (2014)
* 100 מטר גב: 1:00.36 דקות (2016)
* 200 מטר גב: 2:05.99 דקות, (2016)
* 200 מטר מעורב אישי: 2:08.79 דקות, (2016)
* 400 מטר מעורב אישי: 4:31.15 דקות, (2016)

== קישורים חיצוניים ==

* [http://www.usaswimming.org/DesktopModules/BioViewManaged.aspx?personid=fa00f39e-e921-48ce-baf9-44c8361b4a94&TabId=1456&Mid=10313 מאיה דיראדו], באתר USA Swimming 
* [http://www.gostanford.com/roster.aspx?rp_id=6221 מאיה דיראדו], באתר Go Stanford 

קטגוריה:סן פרנסיסקו: אישים
קטגוריה:שחייניות מעורב אישי
קטגוריה:אלופות אולימפיות אמריקאיות: שחייה
קטגוריה:זוכות מדליית ארד אולימפית אמריקאיות: שחייה
קטגוריה:זוכות מדליית כסף אולימפית אמריקאיות: שחייה
קטגוריה:שחייניות חופשי אוסטרליות
קטגוריה:שחייניות גב אוסטרליות
קטגוריה:שחייניות אמריקאיות באולימפיאדת ריו דה ז'ניירו (2016)
קטגוריה:אמריקאיות שנולדו ב-1993
קטגוריה:אמריקאים שנולדו ב-1993